<classify> WAZIRI Mkuu Kassim Majaliwa amezitaka taasisi mbalimbali zinazofanya shughuli zake kwa ushirikiano na wanafunzi vyuoni kufanya kazi kwa karibu na Serikali za wanafunzi hao ili kukabiliana na kero mbalimbali zinazowakabili wawapo vyuoni.Aliyasema hayo Jijini Dar es Salaam wakati wa ufunguzi wa mkutano wa kwanza wa Jumuiya ya wanafunzi wa Taasisi za Elimu ya Juu TAHLISO ambapo pamoja na mambo mengine alisema lengo lake ni kuona elimu inayotolewa kwa wanafunzi hao inakuwa yenye tija.Alisema taasisi za elimu ya juu zina mchango mkubwa katika maendeleo ya taifa hivyo ni muhimu kuhakikisha elimu inayotolewa vyuoni inawajenga wahitimu kuwa viongozi wa baadae huku akigusia umuhimu wa uzalendo kwa wanafunzi hao.Alisema taasisi ambata zinazofanya kazi kwa karibu na wanafunzi ikiwemo Bodi ya MikopoHESLB,Baraza la Taifa la Vyuo vya Ufundi NACTE, Tume ya Vyuo Vikuu Nchini TCU,Bima ya Afya ya TaifaNHIF zinapaswa kuwa karibu na Serikali za wanafunzi kwa lengo la kutatua changamoto za mara kwa mara zinazojitokeza vyuoni.Hatua hiyo ilitokana na malalamiko kutoka TAHLISO waliyoyawasilisha mbele ya Waziri Mkuu kuhusu usumbufu mbalimbali wanaoupata kutoka katika taasisi hizo na hivyo kuzorotesha malengo yao wawapo. Hatutarajii kuona wanafunzi wakipata tabu wawapo vyuoni, tunawataka muwe karibu na Serikali za vyuo vyao ili kuona wanatimiza malengo yao pasipo shaka yoyote na hili litawezekana endapo kila taasisi itawajibika kikamilifu alisema Majaliwa.Alisema endapo taasisi hizo zitaweza kulisimamia kwa ukaribu suala hilo kwa kiasi kikubwa zitakuwa zimesaidia elimu inayotolewa vyuoni kuwa na tija na hivyo kutimiza malengo ya serikali ya utoaji elimu kama ilivyotarajiwa.Aidha Waziri Mkuu alisema kuna kila sababu kwa mitaala inayotumika katika ufundishaji vyuoni kuhakikisha inatatua tatizo la soko la ajira ili kuwawezesha wahitimu kujifunza ujasiriamali ili pindi wanarudi mitaani waweze kuanzisha shughuli zitakazowasaidia kujiingizia kipato.Vyuo vya Tanzania visilale, kuna wasomi wengi wanaoweza kukaa na kuandaa mitaala mbalimbali itakayoweza kufanya mapitio katika mitaala vyuoni na kutoa matokeo bora yatakayowezesha kuleta tija katika maendeleo ya taifa letu alisema Waziri Mkuu.Aidha Majaliwa alilitaka Shirikisho hilo la wanafunzi kwenda kuwa mabalozi wazuri katika mambo mbalimbali yanayofanywa na Serikali ikiwemo ya ujenzi wa miradi inayoendelea kufanyika nchini.Alisema miradi mingi ya kimaendeleo inayoendelea kutekelezwa na Serikali inafanywa kwa ajili ya watanzania wote na kwamba ili jamii na wanafunzi vyuoni waweze kuelewa TAHLISO ina nafasi nzuri ya kuhakikisha inawapa elimu.Kikubwa hakikisheni mnaendelea kusimamia nidhamu,maadili na uadilifu vyuoni kama ilivyojitokeza katika miaka ya hivi karibuni na kutoa ishara kuwa wameelewa majukumu yaliyowapeleka Vyuoni alisema Majaliwa.Aidha alivionya vyuo vyote nchini kuacha kutumia fedha za mikopo zinazotolewa kwa ajili ya wanafunzi na kuziingiza katika miradi yao huku akisisitiza kuwa Serikali haitosita kuwachukulia hatua za kisheria ikiwemo kuwafuta kazi.Awali Mwenyekiti wa TAHLISO Peter Niboye mbalimbali na kupongeza hatua mbalimbali zinazofanywa na Serikali kuboreshaji wa elimu nchini, taasisi hiyo itahakikisha inaendelea kuwaunganisha wanafunzi wa vyuo vyote nchini kutimiza majukumu yao vyuoni.Alisema usimamizi na maboresho ambayo Serikali inaendelea kuyafanya katika elimu, ujenzi wa miundombinu na maeneo mengine, yanatoa ishara kuwa imejipanga kuhakikisha inaleta ustawi bora kwa maendeleo ya taifa.  <topic>: KITAIFA 